Piet Byleveld op sterfbed: Familie vra privaatheid | Maroela Media
Piet Byleveld op sterfbed: Familie vra privaatheid
Oudbrig. Piet Byleveld is steeds in 'n ernstige toestand in die Life Wilgeheuwel-hospitaal in Roodepoort nadat kanker in Maart vanjaar by hom gediagnoseer is.
'n Familielid van Byleveld, wat anoniem wil bly, het Dinsdag aan Maroela Media bevestig die baasspeurder het fasevierlongkanker wat na sy byniere, rugstring en lewer versprei het.
Alle kankerbehandelings is Maandag gestop, en hy is tans onder verdowing. Volgens berigte is Byleveld se kanker terminaal, en het dokters hom aangeraai om liewer tyd saam met sy familie deur te bring.
Die familielid het versoek dat mense die familie privaatheid moet gun en Byleveld moet respekteer.
Byleveld het al op talle groot en opspraakwekkende sake gewerk, waaronder die moorde op Sheldean Human, Inge Lotz en Leigh Matthews. Nadat hy in 2010 afgetree het, het hy begin om misdaadsake in sy persoonlike hoedanigheid te ondersoek.
Piet Byleveld Crime and Commercial Investigations (PBCCI) se kantore is verlede jaar glo sonder enige kennisgewing ontruim en die onderneming het finaal sy deure gesluit.
Lewenslank vir man wat kinders ontvoer, verkrag
Zuma mag nie meer by Cosatu-geleenthede praat
Dis regtig ongelooflik hartseer ek hoop die publiek neem hierdie familie se gevoelens in ag en respekteer dit!
Hy was n goeie polisie man en het eerbaar uit die beroep getree!
Dankie Piet Beyleveldt jy het jou posisie in die polisie goed beklee!
Sterkte aan sy familie!
Is dit nie interessant hoe die wel en weë, of die minder wel.en weë van iemand soos Bylevelt skielik privaatheid regverdig wanneer dit by so iemand se siekte of afsterwe kom nie? Veral in ag genome.dat toe hy die regverdige kans gehad het om te reageer op vele.aantuigings teen hom, hy gekies het om.stil.te bly?
Sterkte aan sy Familie – en hoop regtig dat hulle privaatheid gerespekteer sal word. Dankie Piet vir jou bydrae in die Polisie.
Sterkte Brigadier. Mag onse Vader alleen oor jou besluit.
Baie dankie vir jou bydrae wat jy gemaak het om SA 'n beter plek te maak.
Sterkte ook aan die familie.
Dit is baie jammer om te hoor! Ek wens hom verligting toe en vrede aan sy familie. As ek die kans kon hê om n geliefde te groet sou ek ook die meeste daarvan maak.